google/wiki40b huggingface dataset:
Zine El Abidine Ben Ali

Liv og virke

Som ung mann ble han sendt til Frankrike for å få militær utdanning. Han tok denne ved École spéciale militaire de Saint-Cyr og artilleriskolen i Châlons-sur-Marne. Deretter fortsatte han sin militærkarriere i USA.
Etter å ha kommet tilbake til Tunisia ble han i 1964 utpekt til å opprette et militært sikkerhetsdepartement; han ledet dette til 1974. I 1977 ble han generaldirektør for nasjonal sikkerhet etter en periode som militærattache i Marokko. Det neste oppdraget var som ambassadør til Polen, etterfulgt av embetet som sjef for den nasjonale sikkerhetstjenesten og statssekretær. Han fikk denne jobben på et tidspunkt hvor radikale islamister økte sin aktivitet. Hans suksess i håndteringen av dette problemet førte til at han ble innenriksminister, en stilling han hadde inntil president Habib Bourguiba utnevnte ham til statsminister i oktober 1987.
7. november 1987 avsatte Ben Ali i et statskupp president Bourguiba, som siden 1975 hadde hatt embetet på livstid. Han fikk noe støtte fra folket, fordi det var bekymringer rundt Bourguibas helse, spesielt mistanke om tiltagende senilitet. Syv leger signerte før kuppet en erklæring om at Bourguiba var uegnet til å styre landet. 
Ben Ali fortsatte sin forgjengers uavhengige utenrikspolitikk og de økonomiske programmer som hadde ført til økonomisk vekst siden tidlig i 1990-årene. En rekke større offentlige prosjekter har blitt satt i gang under hans styre, men arbeidsledighet var fortsatt det største økonomiske problem i landet. 
En annen side ved presidentembetet som ble ført videre var en autoritær tilnærming til politikken, og en personkult. Det meste av nyhetene i tunisiske aviser er på en eller annen måte knyttet til presidenten på en positiv måte. 
I 1992 innførte han et flerpartisystem, men hans parti, Demokratisk konstitusjonell reisning, dominerer fortsatt politikken fullstendig. Opposisjonens aktiviteter var sterkt begrenset av sikkerhetslovene, og pressefrihet eksisterer i realiteten ikke. Ben Ali var selv ikke utnevnt for livstid, og i 1999 ble to ukjente alternative kandidater gitt tillatelse til å stille i presidentvalget. Resultatet ble 99,6% av stemmene for Ben Ali. Han ble gjenvalgt igjen 24. oktober 2004, med 94,68% av stemmene. Etter en kontroversiell folkeavstemning i 2002 ble embetsperioden blitt forlenget til 10 år, slik at han var valgt fram til 2014.
Som en følge av opprøret i Tunisia i 2010–2011 måtte Ben Ali gå av den 14. januar 2011, etter 23 år som sittende president. Presidenten flyktet til Saudi-Arabia og statsminister Mohamed Ghannouchi overtok makten.
Ben Ali var gift med Leila Trabesi.
The Road Goes Ever On

The Road Goes Ever On er en sangsyklus som har blitt publisert som noter og som et lydopptak. Musikken ble skrevet av Donald Swann og ordene i sangen er hentet fra J. R. R. Tolkiens Midgard-litteratur.
Med Tolkien's godkjenning skrev Donald Swann musikken til denne sangsyklusen og mye av musikken ligner engelsk tradisjonell musikk eller folkemusikk. Det eneste unntaket er alviske sanger som var basert på en låt som er skrevet av Tolkien selv og som har noe slektskap til gregoriansk musikk.
Bonifatius

Bonifatius (født ca. 674 i Crediton i England; død 5. juni 754 i Dokkum i Friesland) var den viktigste kristne misjonæren i Frankerriket. Han foræres som helgen og betegnes bl.a. som Tysklands nasjonalhelgen.

Bakgrunn

Bonifatius ble født som Wynfreth av en velstående familie i Wessex mellom 672 og 675. Han ble utdannet i engelske benediktinerklostre.

Misjonær

Han begynte sin misjonsvirksomhet med en reise til Friesland i 716. Etter ett år som abbed ved klosteret i Nursling gikk han i 718 på pilegrimsreise til Roma. Her møtte han pave Gregor II. Av ham fikk han navnet Bonifatius («velgjøreren») og oppdraget å kristne Germania. Han reiste deretter i flere tiår gjennom dagens Friesland, Hessen, Thüringen og Bayern for å predike.
Bonifatius hadde et nært samarbeid både med paven og med frankernes rikshovmester Karl Martell. Paven gjorde ham til misjonsbiskop (biskop uten bispesete, 722), misjonserkebiskop for det østlige Frankerriket (732) og pavelig nuntius for hele Frankerriket (738).
Bonifatius grunnla i denne perioden bispedømmene Freising (739), Passau (739), Regensburg (739), Salzburg (739), Büraburg (741), Eichstätt (741), Würzburg (741) og Erfurt (742) samt en rekke klostre (bl.a. Fritzlar og Fulda).
746 ble Bonifatius erkebiskop av Mainz. Erkebiskoptittelen var personlig, siden Mainz ikke ble erkebispesete før tidligst 780. Han forlot Mainz i 753 for å gjenoppta misjonsvirksomheten. På sin siste reiste til Friesland ble han drept av hedninger den 5. juni 754 (eller muligens 755).

Betydning

Det lyktes ikke Bonifatius helt å gjennemføre en strukturforvandling til et kirkehierarki fri for adelsinteresser; til det manglet han tilstrekkelig støtte hos de verdslige herskere; men han var den som med den nye definisjon av Roma som midtpunkt for den kirkelige organisatsjn i Europa, lae en viktig grunnsten for tilblivelsen av det kristne Vesten. Bonifatius visste å overbevise Karl Martell og stammelederne om kristendommens fortrinn – især den politiske og kulturelle samlingskraft.
Lophospizinae

Taksonomi

Klassifiseringen av de to artene i denne gruppen er usikker. Begge klassifiseres normalt i slekten Accipiter under Accipitrinae. Analyser har imidlertid antydet at topphauk ikke hører hjemme i Accipitrinae, men i stedet kan være basal for både Accipitrinae og Buteoninae. Oatley et al. (2015) fant ut at den sto nært Aquilinae, men Harpiinae var ikke med i analysene. Boyd (2017) antyder allikevel (i Taxonomy in Flux) at topphauken kan stå i en trefoldig stilling med Aquilinae og Harpiinae. DNA fra sulawesihauk har imidlertid ikke blitt testet med dette for øye, men Boyd og flere mener at den er en meget nær slektning av topphauken. Kanskje så nær at de to danner en superart.
Yannick Djaló

Klubbkarriere

Djaló er en spiller fra det kjente ungdomsakademiet til Sporting Clube de Portugal. Han gjorde sin debut den 16. september 2006 i en ligakamp mot Paços de Ferreira. Djaló hevdet seg som en kvalitetsspiller, og deltok også i Sportings UEFA Champions League 2006-07. Yannick Djaló har kontrakt med Sporting Lisboa inntil 2013.
Stoffskifteforbundet

Stoffskifteforbundet er en interesseorganisasjon for personer med sykdommer i skjoldbruskkjertelen. Organisasjonen er medlem av Funksjonshemmedes Fellesorganisasjon, Unge funksjonshemmede og Studieforbundet Funkis.
Forbundet ble stiftet 18. desember 1990 og har per 27. januar 2017 ca. 7100 medlemmer og 28 lokallag. Generalsekretær er Eddy Kjær. Forbundsleder er Venche Fagereng.
Forbundet utgir medlemsbladet Thyra 4 ganger i året. Redaktør er Anne Katrine Paulsen.

Historie

Etableringen av organisasjonen skjedde som en følge av økt fokus på situasjonen til mennesker som hadde sykdommen hypotyreose. En av dem som bidro aktivt til dette, var journalist Per Egil Hegge med boken Og så må du ikke stille spørsmål (2000). Organisasjonen het da Norsk Hypothyreoseforening. 1. januar 2003 skiftet den navn til Norsk Thyreoideaforbund.
Den 1. januar 2015 byttet forbundet navn fra Norsk Thyreoideaforbund (NTF) til Stoffskifteforbundet.
Khan Younis

Khan Younis (arabisk:خان يونس); (bokstavelig Yunus' karavanserai) er en by og en tilstøtende flyktningleir som ligger på den sørlige delen av Gazastripen. Ifølge det palestinske statistiske sentralbyrået har byen, flyktningleiren og de nærliggende områdene totalt 200 704 innbyggere. Stedet ligger nord for Rafah og sør for Deir al-Balah. Øst for Khan Younis ligger Abasan al-Kabera og to km sørvest for byen ligger Abasan al-Saghira.

Historie

Flyktningsleiren ble grunnlagt i 1948 og holdt til å begynne med 35 000 flyktninger, stort sett fra landsbyene i Beersheba-området like ved. Antallet flyktninger inklusive barna deres er av UNRWA registrert til å være 68 000 (2010).

Massakren i 1956

En etterforskning laget av UNRWAs tjenestemenn fant ut at minst 275 sivile i Khan Younis, av dem 140 flyktninger og 135 innbyggere, ble drept av israelske styrker den 3. november 1956, under Sinaikrigen. Et ukjent antall av disse var blitt henrettet. Da Israel trakk seg tilbake i mars 1957 ble det funnet en massegrav i Kahn Youins med 40 menneskelik, antageligvis arabere, som hadde hendene bundet bak ryggen og som var blitt skutt i bakhodet.

Khan Younis i al-Aqsa-intifadaen

Khan Younis var blant de steder som ble hardest rammet under den Andre intifadaen. I perioden 2000–2004 ødela israelske militære rundt 400 hus der. Flyktningleiren ble særlig hardt rammet.
Stedet er også kjent som Hamas' hovedkvarter.
Superkomp

Superkomp er å trene knallharde økter fordelt over flere dager for å bryte kroppen helt ned. Kroppens svar er å bygge seg opp igjen. Etter noen dager er den enda sterkere enn tidligere. Den superkompenserer.
I over tredve år har roerne anvendt superkomp for å lure frem toppformen til et mesterskap.
Det har vist seg at effekten blir størst ti dager etter at nedbrytningen har funnet sted. Når det er tidsforskjell, slik som i Kina, har Olaf Tufte og støttespillere funnet ut at det går med seksten dager.
Grimascher och Telegram

Grimascher och telegram er et musikkalbum av Cornelis Vreeswijk, utgitt i 1966.
Farmannshaugen

Farmannshaugen er en stor gravhaug fra jernalderen ved Jarlsberg hovedgård utenfor Tønsberg i Vestfold, det vil si der Sem kongsgård lå i vikingtiden.

Beliggenhet og størrelse

Farmannshaugen ligger på en slette 400 meter sørøst for Jarlsberg mot Tønsbergfjorden. Haugen er omkring 45 meter i diameter. For å hindre at haugen forsvant, ble det bygd en lav ringmur og plantet trær rundt haugen på 1800-tallet.

Historie

Ifølge Snorres kongesagaer skal Harald Hårfagres sønn, kjøpmannen Bjørn Farmann, ha blitt hauglagt i Farmannshaugen etter at han ble drept av broren Eirik Blodøks rundt år 927. En arkeologisk utgraving i 1917 og 1918 viste imidlertid at haugen ikke inneholdt noen grav. C14-dateringer viste seinere at en spade fra haugen var fra 200–300-tallet. Haugen kan derfor opprinnelig ha vært en rituell storhaug fra jernalderen.
Skoganvarre

Skoganvarre er ei bygd og en grunnkrets i Porsanger kommune, ved E6 midtveis mellom Lakselv og Karasjok. Navnet er en fornorskning av det nordsamiske Shuvvanvárri («susendefjellet»), som den har sitt navn fra.
Bygda var fra gammelt av et viktig kommunikasjonsknutepunkt i Finnmark, som krysningspunkt mellom reiserutene Lakselv – Karasjok og Alta – Tana, og bebodd av både samer, nordmenn og finlendere. I 1853 reiste staten fjellstue ved bredden av Øvrevann, og i 1870 telegrafstasjon.
I 1924 fikk bygda for første gang veiforbindelse, til Lakselv. Med tyskernes brente jords taktikk i 1944 gikk fjellstua tapt. Den ble ikke gjenreist, men på stedet ble det i 1969 åpnet campingplass, og Skoganvarre er fortsatt viktig i lokalturismen, særlig som utfartssted i vintersesongen.
Skoganvarre har 54 innbyggere pr. 2017. Stedet er sjekkpunkt i Finnmarksløpet.
Amur Khabarovsk

Amur Khabarovsk (russisk: Амур Хабаровск) grunnlagt 1966 er et profesjonelt ishockeylag fra Khabarovsk som spiller i Kontinental Hockey League. Amur Khabarovsk spiller sine hjemmekamper på Platinum Arena.
Hyesan

Administrativ inndeling

Byen er delt inn i 25 dong (nabolag) og fire ri (landsby).
Brottsförebyggande rådet

Brottsförebyggande rådet er en svensk statlig forvaltningsmyndighet som sorterer under Justitiedepartementet og har til oppgave å bidra til kunnskapsutviklingen innen det kriminalpolitiske området og fremme kriminalitetsforebyggende arbeid.

Tilsvarende myndigheter i resten av Norden

Tilsvarende organ i Norge heter Det kriminalititetsforebyggende råd, i Danmark Det Kriminalpræventive Råd og i Finland Rådet för brottsförebyggande.
Rik, men fattig millionær

Rik, men fattig millionær er det niende albumet til Håkon Banken, og det første som kom ut på det svenskeide plateselskapet Mariann Records. Håkon Banken var tilbake i «dansebandstil», med slagere som «En liten fiskehavn», «Liljor», og storslageren fra plata: «Elaine». Med på denne produksjonen har han også sin egen vise «Tømmer og luksus» fra debutalbumet Takk for livet fra 1977, men denne gangen under tittelen «Cheva'n». Håkon Banken solgte like godt som før, og denne platen som ble innspilt senhøsten 1984, og kom på markedet i 1985, ble en storselger, uten å nå platelistene.
Familiealbum

Familiealbum er et musikkalbum med Rune Larsen, utgitt i 1979.
Rasmus R. Bogstad

Biografi

Bogstad ble født i bygda Årdal i Breim, på gården Bogstad. Han og hans to eldre søstre mistet sin far tidlig, og Rasmus fikk skjøttet på gården før fylte 5 år. Hans mor, Johanne Olsdatter Bogstad (f. ca. 1824) giftet seg på nytt med Rasmus Olson (f. ca. 1833), også han fra Breim, som tok over driften av gården. De fikk to sønner, der den eldste og fikk navnet Rasmus. Slik ble det to Rasmus R. Bogstad, som var halvbrødre. Den yngste Rasmus emigrerte til USA, og ble der pastor og president ved Concordia College i Minnesota.
Odelsgutten ble på gården i Breim og giftet seg med Pernille Absalondatter (f. 1855). De fikk en sønn (Einar R. Bogstad), og syv døtre.
Bogstad ble en sentral mann i kommunen og satt i kommunens valgstyre i forbindels med folkeavstemningen i november 1905. Han ble senere ordfører i Breim i tre sammenhengende perioder, 1914–1916, 1916–1918 og 1918–1920.
High School Musical 2

Handling

Det er sommerferie for elevene på East High og alle er interesserte i å skaffe seg sommerjobber. Dette viser seg å være enklere sagt enn gjort. Troy gir ikke opp og han får en telefon fra en mann som sier at han kan få en jobb på Lava Springs. Troy kommer på en betingelse. Alle vennene hans må få komme også. Når de kommer til Countryklubben viser det seg straks at det er Sharpay Evans som har lokket Troy dit i et forsøk på å stjele ham fra Gabriella. Hun gjør mange forsøk på å holde kjæresteparet borte fra hverandre. Hun får en medarbeider til å gi Troy mange fantastiske jobber, som får ham til å glemme både Gabriella og de andre. Jobbene han får forutsetter også at han tilbringer mye tid sammen med Sharpay og hun bruker selvfølgelig sin sjarm på ham. Sjarmen ser ikke ut til å ha noen virkning på Troy, men jobbtilbudene har det. Han glemmer alle vennene sine og de vil ikke lenger ha noe med ham å gjøre. Til slutt innser han at han har vært en idiot. Etter et kort brudd, blir han og Gabriella sammen med de andre parene (Chad&Taylor, Jason&Kelsi,Sharpay&Zeke og Ryan&Martha) ser de på stjerneskudd og feirer sammen.
Dypvåg sjømannsforening

Dypvåg sjømannsforening ble stiftet i Dypvåg, 28. desember 1870.
Foreningens formål var å virke for sjøfartens og sjømennenes interesser gjennom å skaffe medlemmene informasjon om de vesentligste saker vedrørende skipsfarten, samt ved å stå hverandre bi med råd og dåd. Første formann var skipsreder Bernt A. Olsen fra Lyngør.
Foreningen var også delaktig i etableringen av Dypvåg Sparebank i 1873. 

Foreningen ble lagt ned på 29. april 2010. Sluttbeholdningen ble donert til Dypvåg kirke.
Michael Melchior

Liv og virke

Melchior ble født i en rabbinerfamilie i København, og fikk sin semikhá (ordinasjon) som rabbiner fra Yeshivat Hakotel i Jerusalem. Han arbeidet i mange år som rabbiner i Det Mosaiske Trossamfund i Oslo.
Siden 1985 har Melchior og hans familie hovedsakelig bodd i Israel. Hans sønn Joav ble senere rabbiner i Oslo. Han ble leder for Meimad i 1996 og i 1999, året da Meimad ble et parti, ble han innvalgt i Knesset. Han er partiets eneste representant.
Fra 1999 til 2001 var han minister for sosiale- og diasporasaker i Ehud Baraks regjering.
Etter at Barak tapte valget i 2001, ble han i stedet utnevnt til viseutenriksminister for diaspora-anliggender under Shimon Peres, men mistet denne stillingen da Arbeiderpartiet trakk seg fra regjeringen i november 2002. Han ble gjenvalgt til Knesset i 2003.
I januar 2005 ble han utnevnt til viseminister for utdannelse, kultur og sport, etter at Arbeiderpartiet hadde gått inn i regjeringen igjen. I juni 2006 ble han viseminister for sosiale- og diasporasaker, men gikk igjen av etter at Arbeiderpartiet trakk seg ut av regjeringen.
Melchior ble gjenvalgt som Knessetmedlem  i 2006, og ble da leder for komiteen for utdannelse, kultur og sport.
Teletica

Teletica er et costaricansk fjernsynsselskap. Det ble etablert i 1960, som landets første. Målgruppa er hovedsakelig familie og generelt publikum. Teletica sender både egenproduksjoner og mange importerte programmer.
Gråsisik

Beskrivelse

Gråsisiken er liten og mørkstripet fugl med en tydelig rød panneflekk. Nebbet er lite og gulaktig med en svart, liten flekk rett under. På oversiden er den lys og  har mørke striper, mens på vingene kan man tydelig se lyse bånd.
Ram Chandra Poudel

Ram Chandra Poudel er en politisk leder i Nepal. Han er generalsekretær i Nepals Kongressparti, og visestatsminister i Nepals overgangsregjering, som blei konstituert 1. april 2007. I regjeringa er han stedfortreder for statsminister G.P. Koirala. Han er også minister for fred og gjenoppbygging.
Ut fra disse vervene må han betraktes som en av de mest sannsynlige kandidatene til å ta over den 84 år gamle og sykelige Koiralas rolle som leder av Kongresspartiet. (Ifølge spekulasjoner i nepalsk presse skal Koirala sjøl ønske å sette inn sin datter Sujata Koirala som sin etterfølger.)
Fra april 2007 var Poudel ansvarlig for regjeringas forhandlinger med forskjellige opprørske grupper fra Tarai og nasjonale og andre minoriteter.
Han blei valgt inn i parlamentet i 1994 og 1999 fra Tanahu.
Poudels første store politiske triumf var da han blei valgt til parlamentsleder etter valget i 1994. Nepals Kongressparti hadde nettopp tapt valget, og var blitt nest største parti, med 83 mandater. UML var størst i parlamentet, med 88 mandater, og danna regjering. Tross det slo han UMLs kandidat C. P. Mainali.
Han var visestatsminister og innenriksminister i G.P. Koiralas regjering som måtte gå av i juli 2001. Poudel bidro til det ved å trekke seg fra regjeringa.
Poudel er kjent som en hard motstander av NKP (Maobadi), som han har beskyldt for å være styrt av kong Gyanendra. Kritikere hevda at han var et lite heldig valg til ei regjering der maoistpartiet for første gang var en del av koalisjonen.
Under feiringa av demokratidagen 24. april 2007, da Poudel skulle tale i Kathmandu sammen med representanter for andre regjeringspartier, blei han jaga fra podiet av møtedeltakere som bl.a. kasta vannflasker på ham. Dette blei oppfatta som en følge av at han blei identifisert med den politiske linja til statsminister Koirala, som nekta å gå inn for å avsette kong Gyanendra og innføre republikk.
Aksishjort

Utbredelse

Aksishjorter var opprinnelig i: Bangladesh, Bhutan, India (introdusert i Andamanene), Nepal og Sri Lanka. Arten har også blitt introdusert i: Argentina, Armenia, Australia; Brasil, Kroatia, Moldova, Pakistan, Papua Ny-Guinea, Ukraina, USA (California, Florida, Hawaii, Texas) og Uruguay.
Jesus er min og jeg er hans

«Jesus er min og jeg er hans» er en kristen barnesang fra slutten av 1800-tallet. Sangen ble brukt en del i sin tid på søndagskolen, og andre treff for barn. Visesangeren Iver Skippervold har også sunget den inn på plate.
Hinsidige Bar og Grill

Hinsidige Bar og Grill er navnet på en norsk, humoristisk tegneserie av Øyvind Sveen og Ivan Emberland. Serien har gått som stripeserie med ujevne mellomrom i tegneseriebladet Larsons Gale Verden, og er også kommet i egne album.
Atomium

Atomium er et byggverk på Heyselplatået nord i Brussel i Belgia. Det ble bygget til Verdensutstillingen i Brussel i 1958 og forestiller enhetscellen til krystallisk jern, forstørret 165 milliarder ganger: Monumentet er 103 meter høyt. Ni stålkuler med en diameter på 18 meter er knyttet sammen med rør hvis maksimale lengde er 35 meter. Vinduer på toppen av monumentet gir god utsikt over Brussel. Monumentet skulle opprinnelig kun stå oppe under verdensutstillingen, men har blitt stående og har blitt kjent som Brussels svar på Eiffeltårnet.
The Spectacle

Historie

The Spectacle oppsto i Bodø høsten 2000. Medlemmene i bandet hadde vært aktive i musikkmiljøet i Bodø fra midten av 90-tallet med å spille i band, arrangere konserter, lage fanziner og "politisk" aktivisme. The Spectacle oppsto da forløperen Nagazaki ble oppløst og et par av medlemmene bestemte seg for å fortsette, si opp dagjobbene sine og gjøre det nye bandet til et nærmest fulltidsprosjekt. The Spectacle var hele veien tro mot "gjør-det-selv" idealene i punken, de gav ut platene sine selv, booket turnéer selv og spilte (med noen få unntak) konserter med fri aldersgrense. Alle medlemmene i The Spectacle var (og de fleste er fortsatt) veganere eller vegetarianere. Bandet var nært knyttet til det amerikanske anarkistiske punkkollektivet CrimethInc, som blant annet gav ut CD-versjoner av bandets to album. The Spectacle turnerte Europa flere ganger og var dessuten på en omfattende turné i USA sammen med det amerikanske punk/crustbandet Requiem. I september 2003 ble bandet invitert til å delta i programmet Lydverket på NRK. Bandet takket nei, noe som skapte en del debatt i lokalpressen og i musikkmiljøet i Bodø. The Spectacle holdt sin siste turné i mai og juni 2006, hvor de hovedsakelig spilte i Skandinavia og Nord-Europa. Den siste konserten spilte de for et fullsatt «Sinus» fredag den 9. Juni 2006 i hjembyen Bodø. Nesten ett og et halvt år senere, under Bodø Hardcore Festival #10, høsten 2007 spilte fem av medlemmene en enkeltstående konsert.
Jørgen Larsen flyttet til Oslo og fortsatte i indiebandet Lukestar. Kjetil Jensen fortsatte en liten stund som vokalist med sideprosjektet sitt Beyond The Fences, og senere som trommeslager for det amerikanske indiebandet Mount Eerie før han startet opp soloprosjektet The Well In Hell. Endre Njøs ble medlem i Kollwitz og Martin Bowitz og Torbjørn Hafnor ble med i Cold Mailman.
Etter at bandet ble oppløst så ble begge deres fullengde-album trykt opp i nye opplag av to ulike amerikanske plateselskap, henholdsvis P. W. Elverum & Sun og Scenester Credentials. Dette var eksklusive og forseggjorte vinylutgaver som supplerte de norske vinylutgavene.
Den 21. august 2011 ble I, Fail kåret av Morgenbladet til å være norgeshistoriens 92. beste plate gjennom tidene
Navnet The Spectacle er inspirert av boka The Society of the Spectacle av den franske situasjonisten Guy Debord, utgitt i 1967.
Paso de los Toros (kommune)

Historie

Paso de los Toros ble grunnlagt i 15. mars 2010.

Regjeringen

Ordføreren (alcalde) i kommunen er Juan José López Sánchez (2010-2015).
Dakshin Gangotri

Dakshin Gangotri er en tidligere indisk forskningsstasjon i Antarktis, beliggende på Prinsesse Astrid Kyst i Dronning Maud Land. Den ble etablert under den tredje indiske antarktisekspedisjoenn i 1983–84, og var landets første forskningsstasjon i Antarktis. Tolv ekspedisjonsmedlemmer overvintret ved stasjonen for å utføre vitenskapelig arbeid. Stasjonen ble nedlagt i 1990 etter å ha blitt begravet i snøen. En ny stasjon, Maitri, åpnet i 1989 i Vassfjellet 80 kilometer lenger sør. Området benyttes nå som forrådsbase.
En plakett med navnene på medlemmene av den første indiske antarktisekspedisjonen som gikk i land i nærheten 9. januar 1982 er oppført ved stasjonen. Denne plaketten står på Antarktistraktatens liste over historiske steder og kulturminner i Antarktis.
Stamsild

Kjennetegn

Stamsild er ein stor sildefisk med sølvblanke sider og lange, tynne skjell som sitter løst og danner en rad tagger under buken. På sidene har fisken frå seks til åtte mørke flekker. Den kan lett forveksles med maisild, men har færre gjellestaver; vanlegvis 40-60 på første gjellebue mot maisilden sine 90-120. Den er også noe mindre; vanleg lengde er 50-60 cm. Maksimalvekten ligger på 1,5 kg.

Levesett

Stamsild lever pelagisk i salt- og brakkvann ned til 300 meters dybde. De lever i stim, og spiser som regel planktoniske krepsdyr og fiskeyngel. Om våren går dei opp i elver for å gyte, vanlegvis rundt midnatt over sand- eller grusbunn. Siden de voksne individene er dårleg tilpasset ferskvann, går de sjelden særleg langt opp i gyteelven – noen ganger foregår gytingen helt nede i brakkvannsområdet. Mange av de vaksne dør likevel kort etter at gytesesongen er slutt.
Yngelen klekkar etter tre dagar til en knapp uke. Etter få månader vandrer de ut i elveoset, og er då 6-8 cm lange. Vinteren året etter vandrer de ut i havet.